

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 25.jūlijā **Nr.461**

 (prot.Nr.28, 10.§)

**Par līdzfinansējuma piešķiršanu dalības braucieniem no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk - Dome) 2019.gada 14. februāra saistošiem noteikumiem Nr. 5 „Par Daugavpils pilsētas pašvaldības budžetu 2019.gadam”, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20, 11., 24. un 26.punktu, ņemot vērā biedrību pieteikumus dalības braucieniem, Daugavpils pilsētas domes Sociālo jautājumu komitejas 2019.gada 18.jūlija sēdes atzinumu, Daugavpils pilsētas domes Finanšu komitejas 2019.gada 18.jūlija sēdes atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas “Sabiedrisko organizāciju atbalsta fonds” līdzfinansējumu Invalīdu ar kustību traucējumiem biedrībai "Ilgas" (reģ.Nr.40008071196) 186,03 EUR apmērā *(viens simts astoņdesmit seši eiro, 03 centi)* dalības braucienam, uz Dagdas novada muzeja “Andrupenes lauku sēta” izglītojošu pasākumu “Māla darbnīca”, Dagdas pagastā, Andrupenē 2019.gada augustā.

2. Piešķirt no Daugavpils pilsētas pamatbudžeta programmas „Sabiedrisko organizāciju atbalsta fonds” līdzfinansējumu biedrībai “SOLIS PLUS” (reģ.Nr.40008277843) 299,48 EUR apmērā *(divi simti deviņdesmit deviņi eiro, 48 centi )* dalības braucienam, lai piedalītos Latvijas invalīdu sporta spēlēs, Madonā 2019.gada 3.augustā.

3. Piešķirt no Daugavpils pilsētas pamatbudžeta programmas “Sabiedrisko organizāciju atbalsta fonds” līdzfinansējumu biedrībai "Latvijas Neredzīgo biedrības Daugavpils teritoriālā organizācija" (reģ.Nr.40008004000) 490,05 EUR *(Četri simti deviņdesmit eiro, 05 centi)* dalības braucienam, lai piedalītos sporta dienā projekta “Būsim aktīvi kopā” ietvaros, Mālpilī, 2019.gada 23. augustā.

4. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)* A.Elksniņš